**TELŠIŲ REGIONO PLĖTROS TARYBOS KOLEGIJOS**

**POSĖDŽIO PROTOKOLAS**

2023-08-14 Nr. K/P-8

Posėdis įvyko 2023-08-10, pradžia – 13 val. 30 min. nuotoliniu būdu „Zoom“ platformoje.

Posėdžio pirmininkas – Telšių regiono plėtros tarybos kolegijos pirmininkas Tomas Katkus.

Posėdžio sekretorė – Telšių regiono plėtros tarybos vyriausioji specialistė Evelina Lenkauskienė.

Posėdyje dalyvavo Telšių regiono plėtros tarybos kolegijos (toliau – Kolegijos) nariai:

1. Kęstutis Bartkevičius, Mažeikių rajono savivaldybės tarybos narys,
2. Kęstutis Gusarovas, Telšių rajono savivaldybės tarybos narys,
3. Tomas Katkus, Telšių rajono savivaldybės meras,
4. Mindaugas Kaunas, Plungės rajono savivaldybės tarybos narys,
5. Audrius Klišonis, Plungės rajono savivaldybės meras,
6. Viktoras Krajinas, Rietavo savivaldybės tarybos narys,
7. Ramūnas Lydis, Plungės rajono savivaldybės tarybos narys,
8. Rūta Matulaitienė, Mažeikių rajono savivaldybės merė,
9. Antanas Tenys, Mažeikių rajono savivaldybės tarybos narys,
10. Algirdas Žebrauskas, Telšių rajono savivaldybės tarybos narys.

Posėdyje nedalyvavo: Jonas Eugenijus Bačinskas, Rietavo savivaldybės tarybos narys, Antanas Černeckis, Rietavo savivaldybės meras.

*Kvorumas yra.*

Kiti posėdyje dalyvavę asmenys: Julijana Gnadl, Telšių regiono plėtros tarybos (toliau - Telšių RPT) administracijos direktorė, Evelina Lenkauskienė, Telšių RPT vyriausioji specialistė, Egidijus Rapalis, UAB „Litspringas“ direktorius, Giedrė Petkuvienė, UAB „Nacionalinių projektų rengimas“ atstovė, Žaneta Vaitkuvienė, Plungės rajono savivaldybės administracijos Strateginio planavimo ir investicijų skyriaus vedėja (*pridedamas dalyvių sąrašas – ekrano kopija*).

SVARSTYTA. Kolegijos posėdžio darbotvarkės tvirtinimas.

Posėdžio pirmininkas Tomas Katkus pasveikino susirinkusius ir informavo, kad siūloma darbotvarkės projektą papildyti vienu klausimu „Dėl patariamosios kolegijos partnerių grupės sudėties keitimo“. Julijana Gnadl patikslino, kad Nevyriausybinių organizacijų taryba prie Lietuvos Respublikos Vyriausybės kreipėsi į Telšių regiono plėtros tarybą dėl deleguoto nario pakeitimo. Kolegijos nariai pastabų neturėjo, posėdžio pirmininkas pasiūlė balsuoti už papildytą darbotvarkės projektą.

NUSPRĘSTA. Bendru sutarimu pritarti papildytam darbotvarkės projektui.

Balsavo: už – 10 (dešimt), prieš – 0 (nebuvo), susilaikė – 0 (nebuvo).

DARBOTVARKĖ:

1. Dėl UAB „Litspringas“ projekto „Vielos tempimo ir armatūros gamybos cechai“ pripažinimo regioninės svarbos projektu.
2. Dėl pritarimo Telšių miesto vietos veiklos grupės 2024–2029 m. vietos plėtros strategijos projektui.
3. Dėl Telšių regiono plėtros tarybos 2013 m. gruodžio 17 d. sprendimo Nr. 51/10S-75 „Dėl Telšių regiono plėtros plano 2014–2020 metams patvirtinimo“ pakeitimo.
4. Dėl Telšių regiono plėtros tarybos atstovų į 2021–2027 metų Interreg programų Lietuvos delegacijas paskyrimo.
5. Dėl patariamosios kolegijos partnerių grupės sudėties keitimo.

1. SVARSTYTA. Dėl UAB „Litspringas“ projekto „Vielos tempimo ir armatūros gamybos cechai“ pripažinimo regioninės svarbos projektu.

Audrius Klišonis informavo, kad sklypas Stoties g. 5A, Plungėje ypač svarbus įmonės UAB „Litspringas“ veiklai, nes šį sklypą planuojama pritaikyti lauko sandėliavimo paskirčiai. Pranešėjas nurodė, jog įmonė įsipareigoja siekti šių rezultatų ir rodiklių: per 5 metus nuo projekto investicijų sutarties įsigaliojimo dienos įmonėje UAB „Litspringas“ sukurs ne mažiau kaip 50 darbo vietų; sukurtų darbo vietų skaičius bus išlaikytas ne trumpiau kaip 5 metus nuo darbuotojų pirmojo priėmimo į visas šias darbo vietas dienos; mėnesio bruto darbo užmokestis vidurkių per 5 metų laikotarpį nuo darbuotojų pirmojo priėmimo į visas šias darbo vietas dienos mediana bus didesnė kaip Lietuvos statistikos departamento paskelbtų šalies ūkio vidutinio mėnesio bruto darbo užmokesčio, įskaitant individualias įmones, dydžių atitinkamu laikotarpiu vidurkis Telšių apskrityje; per 5 metus nuo projekto investicijų sutarties įsigaliojimo dienos į projekto įgyvendinimą investuota 6,3 milijonai eurų privačių lėšų.

Klausimų Kolegijos nariai neturėjo.

NUSPRĘSTA. Bendru sutarimu pritarti sprendimo projektui.

Balsavo: už – 10 (dešimt), prieš – 0 (nebuvo), susilaikė – 0 (nebuvo).

2. SVARSTYTA. Dėl pritarimo Telšių miesto vietos veiklos grupės 2024–2029 m. vietos plėtros strategijos projektui.

Giedrė Petkuvienė pristatė Telšių miesto vietos veiklos grupės 2024-2029 m. vietos plėtros strategijos projektą – esamos situacijos rodiklius, strategijos tikslą ir uždavinius, planuojamus veiksmus ir atitiktis 2022–2030 m. Telšių regiono plėtros planui *(pranešimas pridedamas).*

Ramūnas Lydis domėjosi, kam bus naudojama interaktyvi platforma. Pranešėja patikino, kad tai bus priemonė bendruomenei informuoti, tačiau dabar dar nėra aišku kaip tiksliai tai atrodys. Kęstutis Gusarovas paprašė patikslinti, kas galės būti pareiškėjais teikiant projektu. Pranešėja atsakė, kad projektų pareiškėjai galės būti tik Telšių mieste veikiantys subjektai.

NUSPRĘSTA. Bendru sutarimu pritarti Telšių miesto vietos veiklos grupės 2024-2029 m. vietos plėtros strategijos projektui, atitinkančiam 2022–2030 m. Telšių regiono plėtros plano tikslus „Didinti regiono turistinį ir investicinį patrauklumą“, „Didinti švietimo paslaugų prieinamumą ir kokybę“ ir „Didinti socialinių ir sveikatos priežiūros paslaugų prieinamumą ir kokybę“.

Balsavo: už – 10 (dešimt), prieš – 0 (nebuvo), susilaikė – 0 (nebuvo).

3. SVARSTYTA. Dėl Telšių regiono plėtros tarybos 2013 m. gruodžio 17 d. sprendimo Nr. 51/10S-75 „Dėl Telšių regiono plėtros plano 2014–2020 metams patvirtinimo“ pakeitimo.

Evelina Lenkauskienė informavo, kad atliekami projektų „Telšių rajono Varnių Motiejaus Valančiaus gimnazijos modernizavimas, siekiant didinti veiklos efektyvumą“, „Telšių rajono darželių infrastruktūros modernizavimas, didinant ikimokyklinio ir priešmokyklinio ugdymo prieinamumą“, „Pirminės asmens sveikatos priežiūros paslaugų prieinamumo ir kokybės gerinimas Telšių rajone“, „Sveikos gyvensenos skatinimas Rietavo savivaldybėje“, „Sveikatos netolygumų mažinimas Telšių rajone, vykdant traumų ir nelaimingų atsitikimų profilaktiką“, „Socialinio būsto fondo plėtra įsigyjant butus“, „Paslaugų ir asmenų aptarnavimo kokybės gerinimas Telšių rajono savivaldybėje“, „Komunalinių atliekų tvarkymo infrastruktūros plėtra Telšių regione“ ir „Kraštovaizdžio tvarkymas ir būklės gerinimas Mažeikių rajone“ neesminiai pakeitimai, atsižvelgiant į Qlick Sense sistemos duomenis.

Klausimų Kolegijos nariai neturėjo.

NUSPRĘSTA. Bendru sutarimu pritarti sprendimo projektui.

Balsavo: už – 10 (dešimt), prieš – 0 (nebuvo), susilaikė – 0 (nebuvo).

4. SVARSTYTA. Dėl Telšių regiono plėtros tarybos atstovų į 2021–2027 metų Interreg programų Lietuvos delegacijas paskyrimo.

Julijana Gnadl informavo, kad reikia deleguoti Telšių regiono plėtros tarybos atstovus į 2021–2027 m. Interreg Latvijos ir Lietuvos bendradarbiavimo per sieną programos ir 2021–2027 m. Interreg Pietų Baltijos bendradarbiavimo per sieną programos stebėsenos komitetus.

Tomas Katkus priminė, kad yra 2022 m. rugpjūčio 31 d. sprendimas Nr. K/S-16 „Dėl Telšių regiono plėtros tarybos atstovų į 2021–2027 metų Interreg programų Lietuvos delegacijas paskyrimo“, kuriuo buvo deleguoti asmenys, todėl siūloma palikti šiuos asmenis. Kęstutis Gusarovas pasiūlė įtraukti Mažeikių Rajono savivaldybės atstovą. Rūta Matulaitienė pasiūlė deleguoti Jolantą Gintalienę, VšĮ Mažeikių turizmo ir verslo informacijos centro direktorę, pakaitiniu atstovu į 2021–2027 m. Interreg Pietų Baltijos bendradarbiavimo per sieną programos stebėsenos komitetą. Kolegijos nariai siūlymui pritatė.

NUSPRĘSTA. Skirti Telšių regiono plėtros tarybos atstovus Lietuvos delegacijose į:

1. 2021–2027 m. Interreg Latvijos ir Lietuvos bendradarbiavimo per sieną programos stebėsenos komitetą:

1.1. Šarūnę Žebrauskaitę-Lekavičienę, Telšių rajono savivaldybės administracijos Strateginio planavimo ir investicijų skyriaus vedėją – pagrindiniu atstovu;

1.2. Eveliną Petrikaitę, Plungės rajono savivaldybės administracijos Strateginio planavimo ir investicijų skyriaus vyriausiąją specialistę – pakaitiniu atstovu;

2. 2021–2027 m. Interreg Pietų Baltijos bendradarbiavimo per sieną programos stebėsenos komitetą:

2.1. Daivą Jackūnienę, Rietavo savivaldybės administracijos projektų koordinatorę – pagrindiniu atstovu;

2.2. Jolantą Gintalienę, VšĮ Mažeikių turizmo ir verslo informacijos centro direktorę – pakaitiniu atstovu.

Balsavo: už – 10 (dešimt), prieš – 0 (nebuvo), susilaikė – 0 (nebuvo).

5. SVARSTYTA. Dėl patariamosios kolegijos partnerių grupės sudėties keitimo.

Julijana Gnadl informavo, kad gautas Nevyriausybinių organizacijų tarybos prie Lietuvos Respublikos Vyriausybės 2023 m. rugpjūčio 9 d. raštas Nr. (31.15E-25)SD-3334 „Dėl atstovo delegavimo į Telšių regiono plėtros tarybos kolegijos partnerių grupę“, kuriuo prašoma vietoje Vandos Benaitienės įrašyti Dalią Pušinaitę.

NUSPRĘSTA. Bendru sutarimu pritarti sprendimo projektui.

Balsavo: už – 10 (dešimt), prieš – 0 (nebuvo), susilaikė – 0 (nebuvo).

Posėdžio pirmininkas Tomas Katkus

Posėdžio sekretorė Evelina Lenkauskienė